钦定古今图书集成/历象汇编/乾象典/第053卷 > 弧矢
## 钦定古今图书集成/历象汇编/乾象典/第053卷 > 弧矢

按《礼记月令》：“仲春之月，昏弧中。”

〈疏〉“昏旦中星，皆举二十八宿。”此云“弧星中”，以弧星近井度多，星体广，不可的指，故举弧以定其中也。

按《星经》阙。

按《史记天官书》，“狼下有四星，曰弧直狼

〈注〉《正义》曰：“弧九星，在狼东南，天之弓也。以伐叛怀远，又主备贼盗，知奸邪。”弧矢向狼。

按：《汉书天文志》同。

按《晋书天文志》：“弧九星，在狼东南，天弓也，主备盗贼，
常向于狼。”

按：《隋书天文志》同。

按《宋史天文志》：“弧矢九星，在狼星东南，天弓也，主行
阴谋以备盗，常属矢以向狼。”

按《观象玩占》，弧矢九星，天狼，东南天弓也，以备盗贼。
狼为奸寇，弧司其非，故常。注：矢以伺狼。一曰，弧矢主
备非常。

按《历学会通》，“弧主天子，弓以备盗贼，矢主羽箭。”